
Tu  me  in  amoenas  medieinoe  vias  induxisti  et  semper 
me  meaque  studia  gratia  maxima  fovisti.  Cui  icitur 
potius  quam  tibi ,  pr  occeptor  clarissime ,  hoc  opusculum , 
minimi  quidem  pretii ,  dicarem  ?  Quale  cunque  autem  sit9 
ne  dedigneris  ;  sed  ut  reverentioe  et  aestimationis  testimo¬ 
nium  accipe ,  meique  semper  memor  esto. 

JJe  um  .  oro  atque  obsecro  ut  omnibus  tibi  notis  bene¬ 
facturus  diu  vivas  et  valeas. 

66  Tertiam  esse  medicina  partem,  qua  manu  curet ,  et 
vulgo  notum  et  a  me  propositum  est.  Ea  non  quidem  me¬ 
dicamenta  atque  victus  rationem  omittit.,  sed  manu  tamen 
plurimum pr astat,  estque  ejus  effectus  inter  omnes  medicina 
partes  evidentissimus.  *****  Potest  autem  requiri , 
quid  huic  parti  proprie  vindicandum  sit ,  quia  vulnerum 
ulcerumque  multorum  curationes ,  quas  alibi  executus  sum , 
chirurgi  sibi  vindicant.  Ego  eundem  quidem  hominem 
posse  omnia  ista  pr astare  concipio.  Atque  ubi  se  divi¬ 
serunt,  eum  laudo  qui  quamplurimum  percipit 

a  An  evil  seems  to  me  to  have  arisen  from  the 
artificial  division  of  the  Healing  Art  into  the  Medi- 
eal  and  Surgical  departments.  This  division  has 
caused  the  attention  of  the  Physician  and  Surgeon5 
to  be  too  exclusiyely  directed  to  those  diseases  which 
custom  has  arbitrarily  allotted  to  their  care.r) 

TENTAMEN  INAUGURALE  j/, 


QUADAM  DE 


ULCERIBUS  CRURUM 

COMPLECTENS. 


Omnibus  qui  in  animo  volvunt  quam  saepe 
accidunt,  quam  varias  species  induunt,  quam 
multa  corporis  loca  invadunt  ulcera,  quan¬ 
tum  et  doloris  et  incommodi  aegris  inferunt, 
summi  ea  esse  momenti  facile  persuasum  erit. 

Nulla  aetas,  nulla  vitae  sors  peste  tali  omni¬ 
no  immunis  est.  “  -ZEque  pauperibus  locuple¬ 
tibus  aeque,”  longaevis  et  adolescentibus,  pigris 
et  impigris,  marcis  et  obesis  pariter  obveniunt. 
Discrimen  sexus,  aetatis,  morum,  et  conditio- 

DE  ULCERIBUS  CRURUM. 


nis  vitae  hanc  proclivitatem  non  modo  magis 
minusve  variat,  verum  quoque  ulcerum  spe¬ 
ciem  peculiarem  saepe  sibi  vindicat. 

Vulnera,  et,  quae  ea  fere  consequuntur,  ul¬ 
cera  nunquam  non  mortales  vexarunt ;  unde 
fit  ut  Pater  rei  medicae  de  iis  multa  et  egregie 
disseruit.  Ex  eo  tempore  in  omnibus  de  me¬ 
dicina  et  chirurgia  libris  eorum  sanatio  locum 
sibi  proprium  obtinuit.  Quin  et  nuper  com¬ 
plures  chirurgi,  neque  parvi  nominis,  animos 
praesertim  ulceribus  intenderunt,  et  de  eorum 
historia  et  curatione  libellos  multos  doctosque 
ediderunt. 

Quascursque  corporis  partes  ulcera  inva¬ 
dunt  non  sine  magna  cura  ad  cicatrices  du¬ 
cuntur*  quas  autem  crura  infestant,  difficilli¬ 
ma  sanatu  ;  iramo  saepissime  artis  chirurgicae 
laborem  frustrantur,  quippe  quae  tandem  sub¬ 
acta  iterum  plerumque  erumpere  gaudent. 

Clarius  in  ulceribus  quam  in  alio  quovis 
morbi  genere  variae  actiones  naturae,  nempe 
puris  excretio,  carnis  renascentia  et  absorptio 
manifestantur.  Symptomatibus,  quae  has  ac- 

tiones  comitantur,  quin  et  effectibus  medica*» 
mentorum  in  ulcera  externa  rite  notatis  et  in 
mente  repostis,  de  progressu  ulcerum  interno¬ 
rum,  quae  sub  sensum  oculorum  haud  cadunt, 
facile  medicis  judicare  licet ;  nam  ut  recte  af¬ 
firmavit  Doctor  Friend  “  profecto,  si  pars 
haec  chirurgiae  ab  ejus  magistris  esset  distinc¬ 
tius  explicata,  clariusque  designati  et  expositi 
remediorum  externorum  effectus,  nihil  aliud 
majorem  internorum  medicamentorum  opera¬ 
tionibus  atque  virtutibus  lucem  affunderet 
De  ulcerum  sanatione  maxima  adest  inter 
medicos  dissensio  :  hi  remediis  externis,  illi 
internis  ;  hi  blandis,  illi  acrioribus  confidunt ; 
alii  otium  agere  et  recumbere,  alii  corpus  ex¬ 
ercere  et  vitae  muneribus  fungi  aegros  jubent. 
Quomodo  sententiae  diversae  adeo  conciliari 
possunt  ?  Si  mihi  litem  dirimere  liceret,  dis¬ 
tributione  dicerem  in  classes  et  species  ;  nam 
ulcera  singula  propria  remedia  sibi  vindicant ; 
“  vulnera  maligniora  valentioribus  egent  re* 

*  Vide  Friend  Opera  Omnia  ad  Pag.  896* 

mediis,  imbecillioribus  autem  mitiora  #  et 
ct  nihil  mirum  sit  si  suo  saepe  excidant  fine, 
qui  eodem  medicamento  omnia  maligna  ulce¬ 
ra  curant  et  sanare  se  posse  putant  f.”  In  pa¬ 
ginis  sequentibus  distributionem,  si  non  erudi¬ 
tam,  utilem  saltem  et  practicam  instituere,  et 
cuique  classi  sua  remedia  adaptare  conabor; 

De  Ulcerum  Distributione . 

Olim  humorum  adhuc  peccantium  doctrina 
florente  ulcerum  varietates  ab  effusionibus 
suis  statuebantur,  alia  nempe  saniosa,  icho- 
rosa,  sordida,  seu  purulenta  ;  vel  a  figura, 
alia  nempe  rotunda,  obliqua,  recta ;  vel  a  du- 
ratione  eorum,  hsec  enim  recentia,  illa  vetusta 
nominabantur.  Postea  vero  quum  physiolo¬ 
giam  observationes  et  experimenta  evexerant 
et  illustraverant ;  praesertim  vero  quum  leges, 
quibus  natura  ulcera  et  generat  et  sanat,  chi¬ 
rurgo  optimo  J  oh  an  ni  Hunter  tam  plane  pa¬ 
tuerant,  hi  morbi  in  classes  et  species  facile 
revocabantur, 

*  Vide  Galeni  Opera.  7"  ,x’t 

t  - - -  Ambrotii  Paraei  opera  chirurgica  ad  cap.  9*  lib.  12- 

Distributio  mea  etsi  nihil  novi  prae  se  ferens 
ab  omnibus  tamen  quas  adhuc  vidi  aliquantum 
differt,  et  me  judice  utilissima  est,  et  naturae 
legibus  maxime  consentanea.  Primo  omnia 
ulcera  in  duas  classes,  nempe  Idiopathica  et 
Symptomatica  dividam.  Quae  ex  quibusdam 
corporis  vitiis  ortum  ducunt  symptomatica  vo¬ 
cabo,  ut  sunt  Scrofulosa,  Syphilitica,  Scorbu¬ 
tica,  et  forsan  adderem  Carcinoma  et  Phagaede- 
nam.  Sub  ordine  ulcerum  idiopathicorum 
collocabo  omnia  quae  sine  vitio  generali  vel 
occurrunt,  vel  occurrere  possunt ;  talia  sunt 
quorum  causae  extrinsecus  adveniunt  et  quae 
remediis  topicis  solis  saepissime  cedunt.  Non 
dicerem  quod  ulcerum  horum  facies  nunquam 
morbis  mutantur  ;  nam  mihi  persuasum  habeo 
quaecumque  ullam  functionem  impediunt,  to¬ 
tum  corpus  turbare,  et  hanc  turbationem  ul¬ 
cera  ipsa  participare  ;  exempli  gratia  in  febri¬ 
bus  superficies  ulcerum  inter  se  variant,  hor¬ 
rore  durante  siccant,  sudore  erumpente  pus 
iterum  effundunt*.  Multa  quoque  ulcera  non 
*  Vide  “Cullen’s  Praefice  of  Physic/’  §  18. 

nisi  remediis  internis  sanari  possunt,  nihilomi¬ 
nus  tamen  usu  medicamentorum  externorum 

% 

et  humorem  effusum  et  speciem  ulceris  non 
nunquam  mutare  valemus.  Quicunque  libel¬ 
lum  legit  quem  doctus  chirurgus  Abernethy 
edidit  cui  titulus  “  on  the  constitutional  ori- 
gin  and  treatment  of  local  diseases,”  nullus 
dubitare  potest  quin  in  morbis  omnibus  locali¬ 
bus  animum  ad  viscera  chylopoietica  et  vires 
totius  corporis  advertere,  necnon  omnes  aber¬ 
rationes  medicamentis  propriis,  purgantibus, 
tonicis,  asti  ingentibus,  &c.  pro  rebus  natis  re¬ 
vocare  necesse  sit. 

In  hoc  tentamine  investigatione  ulcerum 
idiopathicorum  solum  versabor  ;  varias  haec 
in  species  distribuam,  quarum  prima  est — Ul¬ 
cera  partium  quae  irritationi  maxime  inser¬ 
viunt  ;  secunda  est — Ulcera  partium  sanarum 
vel  quae  ad  cicatrices  tendunt  ;  tertia  est— 
Ulcera  partium  quarum  actiones  vehementes 
sunt,  vires  autem  debiliores  ;  quarta  species 
est — lTlcera  partium  quarum  actiones  torpent; 
quinta  est- — Ulcera  quibus  varices  veuarum 

conjunguntur  ;  et  sexta  est — Ulcera  quae  sinus 
comitantur.  Nomina  specierum  valde  similia 
sunt  quibus  utitur  Everardus  Homp,  Baronet- 
tus  *,  distributio  autem  paululum  dissimilis. 
Quanquam  omnia  haec  ulcera  quasi  species  va¬ 
rias  descripsi,  opinor  tamen  unumquodque  ul¬ 
cus  has  varias  formas  sumare,  et  primo  dum 
ulceratio  progreditur  ad  speciem  primam  re¬ 
ferri  posse. 

Prius  quam  de  historia  et  sanatione  ulcerum 
disserere  suscipiam,  puto  equidem  haud  mul¬ 
tum  a  re  alienum  fore  si  pauca  quaedam  verba 
faciam  de  quaestione  diu  sane  sed  frustra  inter 
medicos  exagitata  ;  utrum,  nempe,  expedit 
ulcera  sanare  omnia.  Silentio  liceat  praeter¬ 
mittam  ea  quae  gignit  vel  scorbutus  vel  stru¬ 
ma  vel  alius  quivis  morbus,  et  quae  quasi  symp¬ 
tomata  proferunt  5  de  talibus  enim  sanandis  quis, 
quaeso,  rei  medicae  parum  quamlibet  peritus, 

*  Vide  "  Home's  Practical  Observations  on  Ulcers  of  the 
Leg/’  p.  66.  2d  edit. 

in  ancipitem  sententiam  distrahetur  ?  De  ulce¬ 
ribus  simplicibus  tantummodo  agendum.  An 
ulcera  quas  jam  inveterarunt,  quae  et  largam 
puris  copiam  aliusve  fluidi  quotidie  effundunt, 
impune  sanare  licet  ?  Annon  potius  metuen¬ 
dum  ne,  solita  tali  evacuatione  suppressa,  la¬ 
boret  corpus  ?  Multi  sane  neque  parvi  nomi¬ 
nis  scriptores,  tam  medici  quam  chirurgi,  me- 

i  , 

morarunt  apoplexiam,  cephalalgiam  et  asthma 
ex  tali  fonte  pn  fluxisse  ;  quamobrem  praeci¬ 
piunt  ulcera  hujusmodi  sanemus  cavendum. 
Inter  hujus  consilii  auctores  recenseamus 
Hejsier,  Sharp,  Le  Dran,  et  alios;  quin  et 
inclyti  illi  in  hac  Alma  Academia  Professores, 
Gregory  et  Home,  eidem  sententiae  favent. 
Multi,  contra,  longe  aliter  sentiunt,  inter  quos 
adsunt  Benjamin  Bell,  Underwood,  Everar- 
dus  Home,  &c.  Ego  quidem,  pace  talium  vi¬ 
rorum  loquor,  ulcerum  hujusmodi  sanationi 
me  accingerem  ;  et  si  signa  quaevis  infausta 
sequerentur,  fonticulum  parti  brachii  idoneae 
admoverem  ;  nuchae  autem  si  immineret  apo¬ 
plexia.  In  sanatione  omnium  qute  inveterarunt 

ulcerum,  imprimis  necesse  est  ut  signa  se  os¬ 
tendentia  diligenter  notemus  ;  quod  si  dolor 
capitis,  respiratio  impedita  et  alia  symptomata 
infausta  urgeant,  unguentum  quoddam  sti¬ 
mulans,  e .  g.  sabinae  ulceri  applicetur  ut  sup¬ 
puratio  revocetur,  vesicatoriurn  parti  dolenti, 
et  adhibeantur  purgantia.  Ulcera  omnia  re¬ 
centia,  praesertim  in  juventute  quamprimum 
sanare  praestat. 

Audiamus  nunc  primo  ulcus  quid  sit,  detur 
et  historia  ulcerationis,  subinde  his  rite  perac¬ 
tis  natura  cuj  usque  ulceris  suaque  remedia  in 
medium  edantur. 

DE  ULCERATIONE. 

Definitio  Ulceris. 

Ulcus  “  est  vulnus  suppuratum  partis  mol¬ 
lis,  vel  solutio  continui  mollis  antiqua,  pus, 
ichorem,  aut  saniem  quamcunque  alens,  fun¬ 
dens  Licet  solutio  ossis  continui  verum  sit 
ulcus,  vulgo  tamen  caries  nominatur. 

De  Causa  Proxima  Ulcerationis. 

Tria  sunt  vasorum  genera  in  corpore  ani¬ 
malium,  nempe  arteriae,  venae,  et  absorbentia. 
Vasa  absorbentia  in  duas  species,  lactea  scili¬ 
cet  et  lymphatica,  dividuntur;  illa  chylum  ex 
intestinis,  haec  omnes  particulas  detritas  vel 
inutiles  ex  omnibus  corporis  partibus  sub 
lymphae  forma  ad  ductum  thoracicum  vehunt. 
Horum  vasorum  munus  anatomicis  absorptio 


*  Vide  Sagar  Systema  Morborum  in  Classe  Plagorum. 

vocatur.  Celeberrimus  Johannes  Hunter 
duo  absorptionis  genera  recenset,  quorum  al¬ 
terum  Interstitialem,  alterum  Progredientem 
absorptionem  vocat.  Arteriae  ut  sanguinem 
in  interstitia  deponentes  massam  corporis  ad¬ 
augent,  ita  lymphatica  ex  interstitiis  absor¬ 
bentia  minuunt  eandem,  quare  absorptionis  in¬ 
terstitialis  nomen  accepit.  Hujus  absorp¬ 
tionis  durante  febre  emaciatio  totius  corpo¬ 
ris,  et  paralysi  aggrediente  massa  redacta 
membrorum  laborantium  exempla  praebent 
idonea. 

Absorptionis  progredientis  duas  enumerat 
species  Johannes  Hunter,  aliam  ulcerantem 
vocat  in  qua  formatur  ulcus,  sed  alteram  no¬ 
minare  nequit ;  utramque  autem  sub  nomine 
progredientis  includit  *.  Nomen  absorptio¬ 
nis  progredientis  speciei  secundae,  et  priori 
ulcerantis  tribuam  ;  tres  nempe  species  inter¬ 
stitialem,  progredientem,  atque  ulcerantem  re¬ 
censens.  Secunda  ab  ultima  specie  in  hoc 
tnodo  secernitur,  ultima  semper  cum  puris  efr 
*  Vide  a  Hunter  on  the  Blood/'  &c.  p.  442. 

fusione,  secunda  autem  nunquam  conjungitur. 
Absorptio  progrediens  viam  tumoribus  versum 
corporis  superficiem  patefacit,  cujus  et  ope 
glandes  plumbeae  aliaque  laedentia  in  corpus 
immissa  ex  variis  et  remotis  locis  denuo  ex* 
truduntur.  Ultima  autem  species  sibi  nunc 
attentionem  vindicat,  haec  enim  sola  verum 
ulcus  format. 

Antequam  Johannes  Hunter  hanc  absorp* 
tionis  speciem  depinxit,  ulcerum  causae  “  hu¬ 
moribus  acribus  et  salsis  qui  in  toto  fluunt  et 
vim  corrodendi  habent  ”  tribui  solebant.  * 

* 

Absorptio  ulcus  formans  nunc  ex  uno  punc¬ 
tulo,  nunc  ex  variis  exorditur  ;  nunc  undique 
serpit,  nunc  linea  circumscribitur ;  nunc  cele¬ 
riter,  nunc  tardius  progreditur.  Partes  quae 
ulcus  circumdant  fere  semper  inflammatione 
vexantur  ;  hinc  Hunter  huic  absorptioni  no¬ 
men  inflammationis  ulcerantis  dedit  t.  Variis 
ex  causis  oritur  haec  inflammatio  ulcerans;  cor* 

*  Vide  Fabrit.  ab  Aquap.  p.  949* 
t  — . "  Hunter  on  the  Blood/’  p.  457. 

poris  enim  partes  quae  diu  eundem  situm  te¬ 
nent,  quae  acribus  irritantur,  vel  super  quas 
excreta  retinentur  et  resolvuntur,  saepissime 
ulceratione  afficiuntur.  Haec  naturae  lex  vigo¬ 
ris  signum  habetur,  nam  si  debilis  lecto  affiga¬ 
tur,  partes  corporis  pressae  vulgo  gangrena  vex¬ 
antur  ;  sin  autem  aeger  robustior  fuerit,  ulce¬ 
ribus  ;  ut  dicit  doctissimus  Hunter,  “  it  (ul- 
ceration)  becomes  a  substitute  in  many  cases 
for  mortification,  which  is  another  mode  of 
loss  of  substance,  and  in  such  cases  it  seems 
to  owe  its  taking  place  of  mortification  to  a 
degree  of  strength  or  vigor  superior  to  that 
where  mortification  takes  place  ;  for  although 
it  arises  from  weakness,  yet  it  is  an  action 
while  mortification  is  the  loss  of  all  action 
Omnia  vitia  specifica,  ut  lues,  absorptionem 
ulcerantem  excitant. 

De  Causis  Remotis  Ulcerum . 

f 

Causae  remotae  ulcerum,  ut  jam  nunc  dice¬ 
bam,  duplices  sunt,  nempe  externae,  ut  sunt 

*  Vide  “  Hunter  on  the  Blood,”  &c,  p.  444, 

omnia  quae  comprimunt,  contundunt,  vel  ullo 
modo  vehementer  stimulant  aut  irritant ;  et  in* 
ternae  sive  in  ipso  corpore  originem  trahentes, 
ut  sunt  syphilis,  scrophula,  et  scorbutus.  Ul¬ 
cera  saepe  vulnera  consequuntur  quorum  labia 
recentia  inter  se  adducta  non  imprimis  coalu¬ 
erunt,  vel  quae  male  curata  fuerunt,  ambus¬ 
tiones,  quinetiam  et  inflammationem  cujus- 
cunque  sit  generis. 

Historia  causisque  ulcerum  in  genere  prae¬ 
missis  nunc  unumquodque  ulcus  suaque  re¬ 
media  sigillatim  et  seriatim  describam,  et  pri¬ 
mo  disseram 

De  Ulceribus  Partium  Quce  Irritationi  Maxime 

Inserviunt . 

Hoc  ulcus  dysepuloticum  *,  simplex  vitia¬ 
tum  +,  ulceris  stadium  progrediens  vel  ulce¬ 
rans  t  nominatum  fuit.  Hujus  labia  sunt  te¬ 
nuia,  pannosa,  quasi  erosa,  eversa,  et  ulceri 
impendentia.  Caro  ulcerata  cavis  exiguis 
scatet,  nitet  et  quasi  vitrea  apparet,  et  quam 
levissime  pressa  vehementer  dolet.  Effundi¬ 
tur  ichor  tenuis  et  aquosus,  et  ulcus  plus  mi- 

« 

nusve  dilatatur  neque  ad  sanationem  tendit. 
Cutis  ulceris  circumjacens  saepe  phlegmone, 
vel  potius  erysipelate  afficitur.  Aliquando  ex 
ichore  salso  et  acri  effuso  dissolutiones  fiunt 
et  cuticulae  erosiones,  quibus  quoque  ichorem 
effundentibus,  erosio  a  marginibus  ulceris  per 
totum  crus  gradatim  serpit,  quod  crudum 
quasi  ulceribusque  refertum  apparet.  Li¬ 
quor  effusus  saepenumero  concrescit  et  squa¬ 
mas  format. 

*  Vide  Fabrit.  ab  Aquap.  p.  980. 

t  - - “  Bell  on  Ulcers/’  sect.  8- 

+  .  — .  ((  Hunter  on  the  Blood,”  p.  460. 

Ex  diathesi  corporis  irritabili  praesertim  ve¬ 
ro  ex  ulceribus,  quae  nec  probe  nec  conveni¬ 
enter  curata  fuerunt,  et  quorum  ichor  nun¬ 
quam  abstersus,  calore  autem  partis  corruptus 
fuit,  hae  erosiones  obveniunt. 

Ex  aetate  provecta ;  cibo  deficiente  vel  mi¬ 
nime  nutrienti ;  motu  nimio ;  munditie  ne¬ 
glecta  ;  pervigilio  ;  aere  impuro  ;  ulceris  ip¬ 
sius  deligatione  quam  justa  rariore  vel  fre- 
quentiore,  et  nimia  vel  inaequabili  compres¬ 
sione  ulcus  sanum  in  irritabile  convertitur.  Ii 
quoque  qui  casas  humidas  et  subterraneas  ha¬ 
bitant,  huic  ulceri  obnoxii  sunt.  Haec  omnia 
indicant  idonea  remedia,  “  contrario  vero  sic 
contraria  conveniunt  V’ 

Quaecunque  corporis  loca  tendinibus  vel  pe¬ 
riosteo  solo  non  musculis  carneis  teguntur  ;  et 
quae  multo  moventur  ;  ut  pars  anterior  ossis  ti¬ 
biae  et  malleoli  hoc  ulcere  maxime  laborant. 

Aliquando  ulceribus  serpentibus  habitus 
corporis  omnino  turbatur,  et  hic  effectus  nunc 
causa  nunc  eventus  habetur ;  sive  autem  sit 

*  Vide  Hippocr.  de  Morb.  Vulg.  lib.  6.  sect.  7* 

causa  seu  sit  eventus,  opiatis  et  medicamen¬ 
tis  quae  spasmos  solvunt,  eum  laevari  opus 
est. 

Qui  vitam  rusticam  degentes  repente  in  aere 
inquinato  nosocomii  includuntur,  eorum  ul¬ 
cera  partes  vicinas  plerumque  depascunt,  et 
erysipelate  infestant.  Rebus  sic  se  habentibus 
a  nosocomio  amoveri  debent. 

Nulla  praecepta  dari  queunt  quibus  in  ge¬ 
nere  curetur  erysipelas,  ut  variant  enim  loca 
et  habitus  sic  variant  remedia  ;  aegris  tempe¬ 
ramento  sanguineo  et  qui  in  rure  vivunt  mis¬ 
sio  sanguinis  et  purgantia  repetita  ;  leuco- 
phlegmaticis  atque  iis  quique  degunt  in  urbi¬ 
bus  cinehona  sola  prodesse  putatur.  Dum  fe¬ 
bris  manet,  alvum  solventia  sudoremque  mo¬ 
ventia,  tunc  febre  cessante  tantum  cinchonge 
quantum  sine  incommodo  feret  stomachus,  ex¬ 
hiberi  monerem.  Cinehona  lancifolia  in  ery¬ 
sipelate  curanda  alii  cuivis  speciei  anteferenda 
est: 

De  quiete  et  motu  corporis,  ut  antea  dixi, 
multum  disputarunt  chirurgi.  Durantibus  in=> 

flammatione  et  irritatione  procul  dubio  nec 
stare  nec  ambulare,  praesertim  si  in  crure  sit 
ulcus,  convenit,  sed  otium  potius  et  quies  vel 
lectus  ipse  plurimum  valent ;  cibus  minuendus 
est  et  vino  nequaquam  indulgendum. 

Qusecunque  ulceri  huic  imponuntur  blan¬ 
dissima  et  emollientia  esse  debent.  Talia  sunt 
aqua  tepida  sub  forma  vaporis  vel  fomenti, 
quod  ex  foliis  recentibus  vel  siccis  conii  ma¬ 
culati,  floribus  anthemidis  nobilis,  absinthio, 
vel  papaveris  capsulis  conficitur.  Tinctura  et 
extractum  opii  aqua  mista  quoque  bonos  fotus 
formant.  Fotus  ter  quaterve  indies  renovari 
debent,  et  per  tempus  interveniens  cataplas¬ 
mata  utiliter  alternantur. 

Cataplasmata  varia  sunt.  Plerumque  ex  mi¬ 
cis  panis  vel  lini  usitatissimi  seminum  farina 
cum  aqua  tepida  formantur.  Chirurgus  ille 
eximius  Abernetiiy  duo  cataplasmatum  ge¬ 
nera  recenset,  quorum  unum  suppurans,  aliud 
evaporans  vel  resolvens  vocat.  Illud  hic  re¬ 
quiritur  et  sic  formatur.  Lavetur  concha  aqua 
tepida,  in  quam  aquam  calidissimam  infunde  5 

lini  semina  quam  tenuissime  trita  immisce, 
donec  cataplasmatis  tres  quadrantes  crassitu¬ 
dinis  fiat.  Absorbetur  aqua,  et  simul  et  tem¬ 
periem  crassitudinemque  idoneam  comparat. 
Super  linteolum  duplicatum  superimpone,  et 
axungia  porcina  obline.  Cataplasmata  nihil  pro¬ 
sunt  nisi  bene  misceantur,  et  debent  esse  lae¬ 
via,  aequalia,  non  aspera,  et  mollia,  alioquin 
potius  partem  exulceratam  irritabunt  quam 
dolorem  laevabunt.  Lini  semina  bene  contusa 
farinae  lini,  ex  quo  oleum  expressum  est,  mul¬ 
to  praestat.  Cataplasma  ex  illis  confectum  non 
solum  huiniditatem  diutius  servat ;  oleo  autem 
plenius,  emolliens  magis  et  laevius  fit.  Dauco¬ 
rum  radicibus  raporumque,  aliisque  herbis 
quidam  chirurgi  utuntur.  In  pulticulis  ex  his 
formandis  summa  diligentia  opus  est.  Diu  co¬ 
qui  et  ad  pulpam  mollissimam  redigi  debent, 
quamobrem  eorum  succos  cataplasmati  lini 
jamnunc  praescripto  adjici  moneo.  How- 
ship  mirum  esse  dicit  quantum  cataplasma 
pastinacarum  recentium,  per  radulam  pres¬ 
sarum,  ulceri  progredienti  cum  ossis  carie 

conjuncto  benefecit  *.  Lini  emplastris  emol¬ 
lientibus  quoque  infusum  conii  maculati,  vel 
opii  solutio  aquosa,  vel  carbonis  pulvis  adda¬ 
tur.  Nullus  chirurgus  nescit  quantum  et  ul¬ 
cerum  foetorem  et  effusionem  sordidam  hic 
pulvis  corrigit.  Stephanus  Hammick  virtu¬ 
tes  humuli  lupuli  strobilorum  commendare 
suscepit.  Horum  manipulum  in  duobus  octa- 
riis  aquas  decoquit,  decocto  partes  ulceratas 
fovet,  et  tunc  cataplasma  ex  strobilis,  decocto, 
atque  lini  seminibus  confectum  imponit +. 

Partibus  circa  sitis  irritatione  et  erosione 
laborantibus  cum  commodo  adhibentur  loti¬ 
ones  adstringentes  et  leniter  stimulantes,  ut 
lotio  zinci  sulphatis,  argenti  nitratis,  vel  plum¬ 
bi  superacetatis,  quae  brevi  ulcerationem  sa- 

i 

nant, inflammationem  subjungunt,  et  cuticulam 
firmant.  Plumbum  et  ex  eo  composita  me¬ 
dici  nonnulli  respuunt,  mihi  autem  occasio 
fuit  plurima  ulcera  videndi  quibus  applica¬ 
bantur,  neque  unquam  infausta  symptomata 

i  * 

ex  eorum  usu  provenerunt. 

*  Vide  u  Howship’s  Practical  Observations,”  p.  435. 
t  — —  <<  Duncan’s  Annals  of  Medicine,  1797/’  p.  4 0& 

Ulceri  huic  non  seque  favent  ac  aliis,  potius 
autem  irritationem  augent  fasciae  adhesivae. 
Nihilominus  tamen  quaedam  ulcera  hujus  spe¬ 
ciei  sunt  quae  enervatis  occurrunt,  et  quae  sine 
fasciis  sanari  nequeunt.  Clarus  Abernethy 
in  praelectionibus  ejus  de  arte  chirurgica 
praestantissimis  duas  aegrorum  historias  nar¬ 
rat,  quorum  ulcerum  dolorem  nihil  tantum 
lenivit  quantum  fasciae  adhesivae.  Has  in 
modo  sibi  proprio  alligat  de  quo  postea, 
de  fasciis  in  genere  disserens,  pauca  subji¬ 
ciam. 

Quodsi  cataplasmatis  onus  aeger  sustinere 
nequeat,  ad  alia  tunc  remedia  confugiendum 
est.  Linteum  tinctura  vel  solutione  opii  ma¬ 
defactum,  aut  unguento  simplici  vel  ex  flore 
lactis  et  plumbi  superacetate  composito  illi¬ 
tum,  commode  applicetur.  Unguento  quam 
recenter  parato  opus  est,  alioquin  ulceri  infer¬ 
ret  damnum.  Lotio  nitratis  hydrargyri  diluta 
aliave  leniter  stimulans  adhibeatur,  et  si  con¬ 
grua  sit  vires  ejus  augeamus.  Aliquando  re¬ 
media  mutari  necesse  est,  nam  quae  olim  con« 

veniebant  et  ulcus  sanabant,  jam  nihil  prosunt 
et  ulcus  in  eodem  statu  manet. 

Cataplasmatibus  talibusque  remediis  omni¬ 
no  utendum  est  donec  pus  bonum  appareat  ; 
facta  enim  suppuratione  cessat  inflammatio, 
renascitur  caro,  impletur  cavitas,  et  ulcus  ad 
sanationem  spectat.  Ubi  horum  medicamen¬ 
torum  ope  pus  laudabile  apparet,  omittantur 
pus  moventia,  alias  fit  sordidum,  papillae  car¬ 
nis  pallidae  et  molies,  et  cuticulae  renascentia 
retardatur.  De  remediis  quae  nunc  rite  appli¬ 
cantur  pauca  mox  verba  faciam. 

De  Ulceribus  Partium  Sanarum  vel  Quae  Ad 

Cicatrices  Tendunt . 

Hoc  quoque  simplex  ulcus  suppurans  *  vel 
sanabile  dicitur.  Liquor  coloris  ex  albo  fla- 

.  .  rl  \ 

vescentis,  spissus,  inodorus,  blandus,  nec  su¬ 
perfluus  neque  nimis  parcus,  pus  scilicet  lau¬ 
dabile,  effunditur  ;  emergunt  papillulae  car¬ 
nis  parvae,  acuminatae,  colorem  floridum  pene 
coccineum  referentes ;  labia  laevia,  non  denti¬ 
culata  fiunt,  vix  vel  ne  vix  quidem  inflamman¬ 
tur,  et  paululum  invertuntur ;  ex  quibus  su- 
pra  fundum  ulceratum  laete  rubescentem  et  pa¬ 
rum  dolentem  immittitur  pellicula  tenuis  se- 
mipellucida  quae  manifestior  evadit,  si  brevi 
nudetur  ulcus.  Inspecto  subinde  ulcere  haec 
pellicula  in  veram  cuticulam  converti  vide¬ 
bitur  ;  cujus  ex  margine  alia  iterum  projici¬ 
tur. 

Ambigitur  inter  chirurgos  peritissimos  an 
cuticula  nova  nisi  ex  cute  sana  ambiente  un¬ 
quam  formatur.  In  partibus  aqua  fervente 

•  Vide  ff  B.  Bell  on  Ulcers,"  sect.  2. 

vel  igne  ambustis  ut  et  in  ulceribus  vetustis 
cuticula  nova  veluti  insulas  format,  ab  oris 
quarum  pellicula  jamjam  depicta  aboritur,  et 
quaquaversum  immittitur.  Mirandum  est  sa¬ 
ne  quam  plurimae  hujusmodi  insulae  per  horas 
viginti  et  quatuor  interdum  formantur. 

Pioot  ulcus  fit  sanabilius,  inflammatione  et 
irritatione  demum  sedatis,  partes  vicinae  al¬ 
biores  fiunt  et  laeviores  ;  in  uno  verbo  saniores 
apparent.  Quo  tempore  cutis  renascitur,  eo¬ 
dem  caro  renata  contrahitur  ;  huic  nomen 
Galli  dederunt  “  un  affaisement  atque  cla¬ 
rus  Johannes  H unter,  66  contraction  of  the 
granulations  f/  Miia  adeo  haec  naturselex  est, 
ut  duo  chiiurgi  G a  11  ei,  F^bhe  et  Louis,  om¬ 
nium  vulnerum  sanationem  quae  non  primo 
coaluerunt,  huic  soli  processui  retulerunt  t. 
Hanc  opeiationem  natura  ipsa  instituit ;  natu¬ 
ra  autem  Medici  auxilio  eget,  et  deligationes 
plurimum  auxilii  ferunt» 

*  Vide  "  Meiuoires  de  1’Acad.  de  Chir.”  tom  4» 
f  — —  “  Hunter  on  the  Blood,”  &c.  p.  480. 

|  “  Memoires”  loco  supra  citato. 

Nihil  sane  chirurgo  in  hoc  stadio  faciendum 
restat,  nisi  ut  ulcus  permundum  servet,  impe¬ 
dimenta  actionibus  naturas  sanatricibus  obfu- 
tura  tollat,  et  emplastra  fasciasque  idoneas  ap¬ 
plicet. 

Cicatrizantia  imponi  oportet,  antequam  ca¬ 
ri)  ad  superficiem  cuticulae  assurgat,  et  dum 
aliqua  vel  minima  cavitas  manet,  nam  si  ul¬ 
cus  carne  repletum  sit,  tunc  cicatrix  cute  cir* 
cum  posita  magis  eminet. 

Si  ulcus  sit  magnum  fascia  adhaesiva,  ut  so¬ 
let  inventor  Baynton,  apte  applicata  multum 
commodi  confert.  Sub  ulceris  simplicis  cura¬ 
tione  in  universum  d  reta  sit  nec  nimis  stricta, 
potius  lauta  ;  debito  simul  respectu  ad  quie¬ 
tem  animi  corporisque  atque  excretiones  na¬ 
turales  haud  neglecto.  Deligatio  sit  rara  nisi 
suppuratio  fVequentiorem  ejus  repetitionem 
desideret  :  solet  sufficere  ut  instuatur  alternis 
diebus,  vix  saepius  quam  semel  quotidie.  In¬ 
cauta  puris  abstersio  semper  nociva  et  motus 
partis  adfectae  violentior  vitentur.  Quod  si  au¬ 
tem  caro  ulcerata  in  tumorem  se  erigat  efe 

luxuriet, linteo  sicco  carpto, Gallice  “charpie,5* 
deligatione  et  compressione  modicis  salis  faci¬ 
le  supprimitur  ;  quibus  si  resistat  quodvis  es- 
charoticum  ut  cupri  sulphas,  quod  optimum 
est,  vel  nitras  argenti,  linteo  superimposito, 
adhibeatur. 

Ex  usu  provido  talis  methodi  ulcus  brevi 
post  tempore  cicatrice  obducitur.  Si  tamen 
caro  nova  generari  desinat  et  iterum  amplie¬ 
tur  cavitas,  ad  remedia  supra  praescripta  illico 
confugiendum.  Sanatio  et  ulceratio  saepe  vi¬ 
ces  alternant  quod  Johannes  Hunter  discri¬ 
mini  durationis  carnis  novae  ascripsit  Causa 
potius  autem  ex  habitu  corporis  vitiato  pen¬ 
det  quod  nimis  otiosum,  exercitatione  solenni 
aereque  puro  privatum,  laborat,  aut  fortasse 

ex  imperitia  chirurgi. 

>  •  “ 

#  Vide  “  Hunter  on  the  Blood/  &ci  p.  481, 

De  Ulceribus  Partium  Quarum  Actiones  Vehe - 
mentes  Sunt ,  Vires  autem  Debiliores . 

Si  aeger  suis  voluptatibus  ludisque  solitis 
spolietur,  cibi  potu  que  desiderium  cessat,  de¬ 
ficiunt  animi,  verbi  gratia  totus  homo  aegrotat. 
In  hoc  rerum  statu  ulcera  male  se  habent;  pa- 
pillulae  carnis  molles,  flaccidae  quasi  spongio¬ 
sae,  facile  sanguinem  fundentes  evadunt,  colo¬ 
rem  laete  rubicundum  et  speciem  acuminatam 
amittentes,  pallidae  et  rotundae  fiunt,  et  ultra 
debitos  limites  propullulant ;  et  cicatricis  ge¬ 
nerandi  facultas  amittitur. 

Quibus  diathesin  natura  dedit  debilem  et 
laxiorem,  huic  ulcerum  speciei  obnoxii  sunt. 
Inter  causas  quoque  enumerandae  sunt  animi 
anxietas  et  curae  deprimentes,  aer  inquinatus, 
alimenti  penuria,  et  medicamenta  nimis  relax¬ 
antia  ulceri  imposita.  Si  pus  moventia,  ut  su¬ 
pra  dixi,  plus  justo  tempore  adhibeantur,  et 
membri  aegroti  deligatio  vel  nimis  laxa  vel 
prorsus  neglecta  sit,  ulcus  sanum  in  fungosum 
solet  degenerare. 

Cum  causae  tam  variae  talis  adsunt  affectus, 
nullum  unicum  remedium  omnibus  casibus 
aeque  convenit.  Causae  excitantes  sunt  semper 
amovendae  qualescunque  sint  ;  nempe  aeris 
puri  defectus,  mentis  dolor,  eaque  demum  cor¬ 
poris  imbecillitas  quae  illis  exoritur.  Corpus 
nutriendum  est  alimento  lautiore  et  vino  me¬ 
race,  Cinchona  et  ex  feno  praepaiata,  ufc 
mistura  ferri  composita  bene  ministrantur. 
Nihil  parti  ulceratae  melius  convenit  quam 
fascia  domini  Raynton  quae  quo  tempore  car¬ 
nem  luxuriantem  reprimit,  eodem  confirmat ; 
nam  cum  immature  generatur  caro  nunquam 
ea  sanitate  fruitur  et  vigore  quae  possidet  cum 
tardius  gignitur.  In  utraque  hujus  ulceris  cu¬ 
ratione  lotione  sulphatis  zinci  vel  cupri  com¬ 
mode  lavatur.  Si  fascia  unquam  nihil  prodest, 
unguento  hydrargyri  nitrico-oxydi,  vel  hydrar- 
gyri  nitratis  diluto  utendum.  Everardus 
Home,  Baronettus,  rhei  pulverem  in  ulcere  in¬ 
spergi  monet  et  multum  commendat 

Interdum  excrescendae  malignae,  pallidae. 


*  Vide  “  Horne’ s  Pract.  Qbs.”  p.  60, 

plumbei  coloris,  maxime  dolentes,  duriorem 
formant  tumorem,  aliquando,  ut  nonnullis 

•  '  f 

placet,  in  carcinoma  facile  degenerantes. 

Chirurgi  excrescentem  carnem  scalpello, 
seu  ligatura,  seu  ferro  candente  admoto  olim„ 
nuper  autem  medicamentis  escaroticis  vel  sti¬ 
mulantibus  amovebant. 


/ 

De  Ulceribus  Partium  Quarum  Actiones  Tor¬ 
pent. 

Hoc  ulcus  frequentissime  occurrit,  maximi 
momenti  est,  et  saepissime  chirurgi  attentio¬ 
nem  occupat.  Ulcus  chronicum,  diuturnum 
atque  callosum  t  vocatur.  Signa  quibus  dignos¬ 
citur  haec  sunt ;  labia  crassa,  dura,  laevia,  ro¬ 
tundata,  elevata,  parum  dolentia,  et  partem 
ulceratam  supereminentia  ;  cavitas  major  alta¬ 
que  ;  caro  tardissime  renascitur,  et  renata 
aequalis  est  et  plana  ;  aliquando  callosa  duri¬ 
ties  totum  ulceris  fundum  occupat ;  et  crebro 
lymphae  coagulatae  pellicula  adherente  obdu¬ 
citur. 

Nihil  serpit  ulcus,  ideoque  minimum  peri¬ 
culi  vel  incommodi  adfert,  sed  non  facile  sa¬ 
nescit.  Materia  effusa  minime  est  bonum  et 
laudabile  pus,  neque  tamen  ichor  ille  tenuis 
et  corrodens  qui  ex  ulcere  irritabili  effluit, 
puri  autem  similior.  Aliquando  tanta  lymphae 

*  Vide  Fabr.  ab  Aquap.  Opera  ad  pag.  951, 
f  — —  “  Bell  on  Ulcers/’  sect,  6 . 

copia  accumulatur  circa  ulceris  oras  quanta 
crustam  crassam  firmamque  format ;  quod  ne 
fiat,  spatula  scalpellove  quotidie  abradenda, 
eodemque  tempore  ne  cuticula  nova  deleatur 
cavendum  est. 

Partis  mollis  solutio  omnis  nisi  tempestive 
sanetur  torpidam  naturam  induit.  Si  opifex 
quivis  ulcere  vexatus,  parte  sanescente  nec 
adhuc  ut  convenit  curata,  solitis  suis  negotiis 
rursus  diligenter  incumbat,  callo  ulcus  saepe 
corripitur. 

Ulcus  diuturnum  peritiam  olim  chirurgo¬ 
rum  saepe  adeo  illusit  ut  opprobrium  chirurgo¬ 
rum  nominabatur,  et  Celsus  de  ulceribus 
quae  extrinsecus  per  vulnera  incidunt  tractans 

Interdum”  dicit  cc  enim  vetustas  ulcus  oc¬ 
cupat  induciturque  ei  callus,  et  circum  ora 
crassae  livent.  Post  quae  quicquid  medicamen¬ 
tum  ingeritur  parum  proficit,  quod  fere  negli- 
genter  curato  ulceri  supervenit  V*  Post  autem 
quam  chirurgi  fasciis  prastantissimis  clari 

•  Vide  Celsi  lib.  5.  cap. 

Baynton  uti  caepissent,  ulcera  rarissime  imme¬ 
dicabilia  fuerunt. 

Nonnunquam  arteriae  vicinse  osseae  fiunt,  id 
quod  nautis  militibusque  et  vinolentis  saepis¬ 
sime  accidit ;  et  tunc  amputatio  membri  ulce¬ 
rati  sola  prodesse  potest. 

Si  aegrotus  crus  nimis  exerceat,  Jovi  humi- 
do  et  frigido,  aliisve  causis  supra  recensitis 
objicitur*,  orae  ulceris  rubescunt,  totumque 
ulcus  veluti  inflammatione  afficitur,  verbi  gra¬ 
tia  ulcus  chronicum  in  progrediens  converti¬ 
tur.  Haec  quoque  irritatio  a  sanitate  corporis 
ullo  modo  turbata  oriatur  ;  et  laborem  totius 
hebdomadae  una  in  nocte  frustratum  vidi  car¬ 
nis  papillulis  novis  omnino  extinctis  vel  ab¬ 
sorptis,  quod  in  nosocomiis  praecipue  accidit. 
In  his  casibus  ad  remedia  quae  contra  ulcus  ir¬ 
ritabile  valent,  refugiendum  est. 

Ulcus  callosum  cataplasmatibus,  fotibus,  et 
unguentis  simplicibus,  vulgo  ceratis  dictis,  sa¬ 
nari  potest ;  eodem  autem  tempore  aegrum 
otiosum  degere  et  super  cubile  decumbere 

i 

*  Vide  ad  pag.  16. 

oportet.  Caro  sic  renata  neque  valida  neque 
longaeva  est,  et  simul  ac  ad  munera  artis  suae 
redit  aeger,  cicatrix  iterum  rumpitur  et  ulcus 
renovatur.  Remedia  stimulantia  vel  etiam 
escarotica  melius  adhibentur.  Doctor  Un- 
derwood  hydrargyri  nitrico-oxydo  cavum  im¬ 
pleri  et  ligaturis  arctis  cohiberi  monet.  Mihi 
sane  videtur  eum  hanc  ulcerum  speciem  his 
remediis  fauste  adeo  ad  cicatrices  induxisse» 
Inter  medicamenta  infinita  quae  laudem  sibi 
adsciverunt,  enumerantur  solutiones  nitratis  et 
oxymuriatis  hydrargyri,  tinctura  myrrhae,  aci¬ 
dum  sulphuricum  et  nitrosum,  succus  gastri¬ 
cus  animalium  ruminantium,  et  varia  alia; 
nempe  unguenta  vulgo  nominata  digestiva, 
quae  ex  hydrargyri  nitrico-oxydo  et  nitrate 
componuntur.  Haec  autem  omnia  remedio 
certiori  et  fortiori,  fasciae  nempe  Bayntone^e, 
locum  cesserunt,  quae  optimum  in  chirurgia 
inventum  merito  habetur,  quippe  sine  qua 
manca  et  debilis  esset.  Ulcera  nuper  immedi¬ 
cabilia  hac  recte  riteque  applicata  facile  sa« 
nantur,  et  vix  vel  ne  vix  quidem  ullum  in« 

veniemus  ulcus  quod  non  huic  denuo  succum¬ 
bit. 

Magna  utilitas  ligationis  aequabilis  et  tem¬ 
peratae  diu  chirurgis  innotuit.  Chirurgus  pri¬ 
mus  Regis  Caroli  Secundi,  Wiseman,  tibiale 
constrictum  commendat*.  Ex  quo  tempore 
multi  dissertationes  de  vinculorum  magno 
beneficio  in  lucem  prodierunt,  inter  quas  cla¬ 
rissimae  sunt  quas  Doctor  Underwood  et  chi¬ 
rurgus  Whateley  ediderunt.  Ambo  laneum 
vinculum  laudant,  et  ille  secundum  latitudi¬ 
nem  t,  hic  secundum  longitudinem  discindit 
pannum  t.  Celeber  chirurgus  Else  laminam 
plumbi  tenuem  superficiei  ulceris  aptavit. 

Fasciae  adhaesivae  prae  omnibus  habendae 
sunt  quae  cum  sanationem  non  efficiunt,  even¬ 
tum  infelicem  non  nisi  negligentiae  et  impe¬ 
ritiae  debent.  Etsi  remedium  profecto  mirum 
accurate  seduloque  impositae  praebent;  stolide 

autem  adhibitae  multum  incommodi  et  dolo- 

• 

*  Vide  “  Wiseman’s  Works/’  p.  1 89 

+  - ff  Whateley  on  Ulcers/'  p.  42. 

t  — ff  Under wood's  Surgical  Tracts/’  p.  75* 

ris,  si  non  mali,  afferunt.  Ecce  ratio,  quare 
cum  ab  aegris  ipsis  imponuntur,  tam  parum 
prosunt. 

Haud  necesse  est  de  hujus  vinculi  forma¬ 
tione  proferre  quidquam,  sed  notatu  dignum 
esse  videtur,  quod  eximius  auctor  Baynton 
gossipinum  pannum  tenuem  et  po rosum  com¬ 
mendat,  sed  pannum  dealbari  oportet,  alio- 
quin  emplastrum  absorbetur  neque  superficiem 
oblinit. 

Cum  tot  verba  de  usu  imperito  hujus  fasciae 
feci,  ostendere  oportet  quomodo  bona  appli¬ 
catio  fit.  Pannum  emplastro  illitum  dividatur 
in  portiones  duobus  digitis  latas,  et  tam  longas 
ut  non  solum  crus  circumdare  possunt,  sed  ut 
praeterea  relinquantur  extremitates  duos  pol¬ 
lices  longae.  Portio  sic  praeparata,  siia  media 
parte  lateri  cruris  ulceri  adversae  aptata,  adeo 
applicanda  et  astringenda  est  ut  passim  adhae¬ 
reat,  et  extremitates  trans  ulceris  labia  trans¬ 
ferendae,  et  alia  super  aliam  disponendae  sunt* 
Portio  secunda  eodem  modo  aptanda,  ita  ut 


2 


36 


DE  ULCERIBUS  CRURUM. 


suus  margo  inferior  in  prioris  marginem  su¬ 
periorem  semipollice  superducatur. 

Fascia  adhibita  pollice  infra  incipere  et  eo¬ 
dem  spatio  supra  ulcus  finire  debet.  Omnes 
ulceris  partes  pariter  comprimendae  sunt,  nam 
si  una  pars  arctius  aliaque  remissius  deligetur, 
sanguis  inaequaliter  distribuetur.  Sic  si  ulla 
portio  emplastri  sola  crus  arctet,  deinceps  do¬ 
lor  atque  irritatio  consequentur ;  vel  si  omnes 
portiones  superiores  arcte  constringantur, 
dum  inferiores  laxentur,  sanguinis  fluxus  im¬ 
pedietur,  et  orietur  aedema. 

His  recte  peractis  superilligate  vinculum 
xylinum  quod  anteferendum  est,  linteo  magis 
renitens,  laneo  minus  inhabile.  Primo  circa 
tarsum,  tunc  bis  terve  circa  pedem,  subinde 
circa  tarsum  iterum,  postremo  circa  totum 
crus  plicandum  est.  Ad  hoc  munus  vinculo 
duobus  pollicibus  cum  semisse  lato,  et  quin¬ 
que  vel  sex  ulnas  longo  opus  est.  Si  pannum 
gossipinum  dealbetur  vinculum  laevius  atque 
aequabilius  imponi  potest. 

Quibusdam  ulcere  vexatis  parva  copia  resi- 

nae  quae  in  emplastro  Bayntoneo  inest,  non 
convenit,  cujus  loco  ad  emplastrum  saponis 
vel  plumbi  confugiendum.  Haec  super  pan¬ 
num  X)  linum  linteumve  mane  eodem,  quo  ad¬ 
hibentur,  extendi  debent,  alias,  cum  imponun¬ 
tur,  a  panno  decorticantur  et  non  cruri  ad¬ 
haerebunt,  itaque  nihil  proderunt  fasciae.  Op. 
timus  meus  praeceptor  celeber  Simmons  fas- 
cias‘cerati  saponis  vel  calaminae,  resina  quippe 
incongrua,  praedicat ;  liceat  autem  mihi,  etsi 
valde  invito,  ab  auctore  tam  praeclari  nominis 
discrepare  ;  nam  hae  mihi  non  satis  adhaesivae 
esse  videntur,  nec  vincula  quam  emplastra 
simplicia  ex  his  formata  plus  prodesse.  Ubi 
emplastrum  resinosum  irritationem  et  erosi¬ 
onem  partium  ulcus  ambientium  ciet,  omit¬ 
tendum  est,  et  liquore  plumbi  subacetatis  di¬ 
luto,  lotione  zinci  sulphatis,  cerato  calaminae 
vel  alio  unguento  simplice  uti  oportet. 

Hi  sunt  fructus  vinculorum  domini  Bayn- 
ton  ;  conquiescunt  dolor  et  inflammatio  ;  tol¬ 
litur  aedema  partium  vicinarum,  et  sic  mi¬ 
nuitur  ulcus  labia  crassa  et  dura  carni  ulce- 

ratae  adaequantur,  et  sic  cuticula  nova  citius 
faciliusque  renascitur  ;  carnis  pullulatio  uber¬ 
rima  reprimitur;  contractio  papillularum  ex¬ 
peditur  et  cicatrix  sic  minor  redditur  ;  et  in 
convenientibus  locis  labia  ulceris  proprius  sibi 
appropinquant.  Sub  dio  ambulare,  vitae  etiam 
munera  obire,  et  se  ut  solebant  exercere  aegris 
permittitur.  Ulceri  chronico  exercitatio  non 
solum  inocua  est  sed  et  sanationi  magnopere 
confert,  nam  et  corporis  totius  et  ulceris  ip¬ 
sius  sanitati  proficit.  Cicatrix  quoque  hoc  mo¬ 
do  inducta  firmior  est,  haud  aeque  facile  rur¬ 
sus  eruptura. 

Chirurgi  veteres  ulceris  labia  dura  et  crassa 
medicamentis  escaroticis,  ut  antimonii  muri» 
ate,  potassa  pura,  vel  ferro  candente  consu¬ 
mere  ;  vel  scalpello  circumcidere  solebant  #. 
Si  vinculum  resinosum  labia  reducere  nequit, 
commode  adhibentur  nitras  argenti  vel  cupri 
sulphas  ante  fasciae  applicationem  utramque, 
linteo  superimposito. 

Occupationes  autem  quaedam  commoda  fas- 
*  Vide  Celsi  lib.  5.  cap.  26. 

eise  adhaerentis  omnino  subvertunt.  Tales 
sunt  omnes  quibus  fungentes  diu  stare  eodem 
in  loco  necesse  est,  ut  faber  lignarius  ferrari¬ 
usque  atque  lotrix  ;  vel  sedere  cruribus  de¬ 
pendentibus,  ut  textor.  His  in  casibus  quam 
optime  licet  vel  cautissime  ulcus  curetur,  non 
ad  cicatricem  perduci  potest  sine  otio  et  qui¬ 
ete  ;  et  operae  pretium  est  ut  ad  novam  se 
convertant  artem,  nam  simul  ac  ad  solitam  re¬ 
deunt,  ulcera  plerumque  renovantur. 

Quinetiam  habitus  aegrorum  vigilanter  no¬ 
tandi  sunt,  et  prout  expediunt  administrandi 
sunt  cibi  lauti,  vinum,  remedia  tonica,  pur¬ 
gantia,  &c.  Clarus  Sim  mons  qui  ulcerum  sa¬ 
nationi  quam  caute  attendit  et  artem  suam 
felicissime  exercet,  urinam  moventia  multum 
auxilii  praebere  affirmat. 

Haec  ulcerum  species  inter  mulieres  men¬ 
struis  oppressis  vel  cessantibus  sese  offert,  et 
tunc  praeparata  ex  ferro  cum  aliis  hujusmodi 
remediis  requiruntur. 

Si  unquam,  perspiratione  insensibili  propter 
deligationem  arctam  nimis  obstructa,  crus 

injucunde  caleat,  aqua  frigida  in  vinculum 
xylinum  externum  supereffusa  aegrum  valde 
reficit,  et  sanationi  ulceris  favet.  Cum  em¬ 
plastrum  ulceri  novum  admovetur,  crus  spon¬ 
gia  atque  aqua  tepfda  nunquam  non  abluen¬ 
dum  est,  ut  amoveantur  omnes  prioris  emplas¬ 
tri  particulae,  cutisque  pruritus  sedetur. 

Notissimus  ille  de  arte  chirurgica  praelector 
Abkrnethy  applicationem  fasciae  aliquantum 
variat.  Primo  ulcus  linteo  cerato  vel  unguen¬ 
to  quodam  illito  simpliciter  curat,  atque  vin¬ 
culum  resinosum  superimponit :  hoc  autem 
nisi  in  ulceribus  maxime  irritabilibus  haud 
quidquam  prodesse  scio. 

Doctor  Thomson,  in  Hac  Alma  Academia 
de  chirurgia  militari  Professor  doctus,  mo¬ 
dum  fascias  adhibendi  quoque  mutat.  “  In¬ 
sto  ad,”  dicit  ille,  “  of  carrying  them  (straps) 
completely  round  the  limb,  it  is  in  most  in- 
stances  sufficient  to  make  them  enclose  onJy 
about  two  thirds*.”  Magis  inclinat  autem 
mihi  animus,  ut  credam  quod  sic  applicata 

•  Vide  “  Thomson  on  Inflammation,”  p.  450. 

ulceri  sano,  labia  in  proximum  adducens,  et 
contractioni  carnis  novae  adjuvans,  prodesse 
potest,  sed  labia  callosi  ulceris  de  quo  nunc 
verba  facimus,  vel  carnem  exuberantem  fun¬ 
gosi,  non  satis  comprimet. 

Si  uleus  parti  tibiae  anteriori  adjaceat,  etsi 
torpidum  sit,  tamen  compressionem  vinculi  to¬ 
lerare  nequit,  quare  eo  saepius  in  ulcus  irrita¬ 
bile  vertitur,  et  medicamentis  tantummodo 
•  \ 

simplicibus  uti  oportet. 

De  Ulceribus  Quibus  Varices  Venarum  Conjun¬ 
guntur . 

Varices  sunt  tumores  molles,  minime  do¬ 
lentes,  plus  minusve  numerosae  et  confertae, 
colore  purpureo  si  proxime  sub  cute  subjaci- 
ant,  et  crura  vel  femora  potius  quam  ullas 
alias  corporis  partes  infestantes.  Venae  non 
simpliciter  amplificantur  sed  etiam  quodam¬ 
modo  contortae  fiunt ;  hic  contrahi,  illic  dila¬ 
tari  videntur,  et  subinde  ceu  nodos  quosdam 
formant. 

/ 

Cau  sae  dilatantes  sunt  vel  nimis  celer  vel 
nimis  tardus  fluxus  sanguinis ;  quare  cursores, 
saltatores,  bijuli,  et  diu  in  pedibus  stantes  va¬ 
ricibus  valde  obnoxii  sunt.  Quaecunque  sis¬ 
tunt  fluxum  sanguinis,  nempe  tumores,  et  fas¬ 
ciolae  vel  ocreae  arctae,  causa?  varic  um  esse 
possunt.  Valvulae  intus  positae  nonnunquam 
distensione  rumpuntur,  et  tunc  sanguis  deor¬ 
sum  descendit  et  pondere  suo  ramos  inferio¬ 
res  venae  dilatat.  Crebro  autem  venarum  t u- 
picae  debilitantur  et  morbidae  fiunt,  et  tunc 

sanguinem  non  praeter  modum  prementem  sus- 
tinere  nequeunt ;  itaque  oriuntur  varices. 

Quacunque  ex  causa  dilatatur  vena,  oriun¬ 
tur  dolor  et  incommodum,  et  cutis  superja¬ 
cens  inflammatione  saepe  corripitur.  Q ua li¬ 
qua  m  inflammatio  remediis  propriis  cedat, 
distensio  tamen  manet.  Nonnunquam  autem 
inflammatio  non  conquiescit,  tunc  pus  move¬ 
tur,  abscessus  formatur,  erumpit,  et  ulceri  or¬ 
tum  dat.  Quanquam  varices  ulli  ulceri  supra 
depicto  addantur,  plerumque  labia  sunt  te¬ 
nuia  et  scabra,  et  cavum  ulceris  nigro  colore 
obducitur  et  quam  leniter  pressum  maxime 
dolet. 

Cum  membrum,  tali  ulcere  et  varicibus  la¬ 
borans,  scalpello  anatomico  exploratur,  non 
solum  venae  ipsius  tunicae,  partes  autem  vicinae 
nequaquam  sanae  inveniuntur.  Mihi  liceat 
pauca  haec  ex  observationibus  practicis  chi¬ 
rurgi  Gallici  praecellentis,  Leveille,  citare; 
<c  au  dessous  et  sur  le  contour  de  1’ulcere,  les 
duretes  se  propagent  profondement  dans  les 
tissu  des  muscles,  dans  leur  intervaUe,  le  Ipng 

des  gros  vaisseaux,  ou  il  forme  un  cordon  re¬ 
sistant  qui  se  prolonge  jusqu  au  pii  de  Paine. 
Dans  cet  endroit,  la  desorganisation  des  pa- 
rois  veineuses  est  portee  a  un  tel  point  que 
leur  tissu  n’est  plus  distinet 

Quaecunque  remedia  ulceri  ipsi  imponun¬ 
tur  nihil  valent.  Ulcere  fere  prorsus  neglec¬ 
to,  oculos  ad  venarum  affectionem  dirigi  opus 
est,  quae  quamdiu  distenduntur,  ulcus  ad  sa¬ 
nationem  nunquam  tendit. 

In  curatione  varicum  commoda  vinculorum 
et  tibialium  constrictorum  clarius  apparent. 
Venas  comprimunt,  dilatationi  occurrunt,  et 
sanguinis  fluxui  adjuvant.  Varicibus  laboran¬ 
tem  diu,  si  non  per  reliquum  vitae  spatium, 
etsi  ulcus  sanetur,  vinculis  uti  oportet,  alias 
morbus  renovari  solet. 

Modos  varices  medendi  et  antiqui  et  recen¬ 
tes  chirurgi  varios  adhibent. 

Antiqui  vel  varices  in  multis  locis  compun¬ 
gi  et  sanguinem  evacuari  t,  vel  excidi,  vel  ad- 

*  vide  Leveille,  Nouyelle  Doctr.  Chir.”  t.  3.  p.  155. 
f  —  Hipp.  sect.  6.  lib.  de  Ulceribus. 

uri  *,  vel  fasciis  angustis  et  medicamentis  as¬ 
tringentibus  comprimi  t  suadent.  Everardus 
Home,  Baronettus,  cutem  ad  genu  incidit,  ut 
appareat  vena  Saphaena,  quam  ibi  ligat,  tunc 
partis  incisae  margines  committit  et  super  em- 
plastrum  glutinans  injicit  t.  Haec  operatio 
laevissima,  non  autem  discrimine  immunis  est, 
neque  tam  prodest  quam  primo  conjecerunt 
medici.  In  genere  non  una  tantum  vena  la¬ 
borat,  sed  omnes  ad  morbum  proclives  viden¬ 
tur  ;  et  cum  haec  canalis  princeps  obturatur, 
sanguis  in  venas  alias  impellitur,  quae,  sangui¬ 
ne  praeter  modum  oppletae,  varicosae  fiunt  et 
aliam  operationem  requirunt.  Ubi  venae  per 
totum  crus  dilatantur,  remedia  sola  sunt  liga¬ 
tio  et  compressio  et  medicamina  astringentia 
qualia  decoctum  quercus  et  liquor  plumbi  sub- 
acetatis  dilutus  extrinsecus  imposita. 

Una  vel  duobus  venis  distensis  egregius  chi¬ 
rurgus  Brodie  eas  in  modo  sibi  proprio  secat, 

*  Vide  Celsi  lib.  7-  cap.  31. 

t 

Fabr.  ab  Aquap.  p.  1.  cap.  105. 
Home’s  Practical  Observations,” 

et  nulla  incommoda  hanc  operationem  comi-, 
tari,  venas  omnino  sanari,  et  si  ulcus  adsit,  id 
paulisper  cicatrice  obduci  dicit 

Etsi  ejus  operatio  feliciter  cesserit,  quoad 
exempla  ad  hoc  usque  temporis  prolata,  ve¬ 
nas  tamen  alias  simul  ac  aeger  ad  munera  so¬ 
lita  redit,  sanguine  praeter  modum  distensas, 
varicibus  affectas  iri  suspicari  adducor.  In 
prima  historia  hoc  accidisse  videtur,  nam  aegra 
ulcere  parvo  et  molesto  et  varicibus  ejusdem 
cruris  laborans  in  nosocomium  Sancti  Georgii 
apud  Londinum  admissa  fuit. 

Donec  suus  operandi  modus  pluribus  exem¬ 
plis  comprobatus  erit  fascia  adhaesiva,  quae  et 
venarum  varicibus  et  ulceri  ipsi  benefacit,  op¬ 
time  comprimit  et  ligat,  remedium  erit  utilis¬ 
simum. 

Saepissime  uterus  gravidus  aliique  tumores 
abdominales,  venam  cavam  inferiorem  compri¬ 
mentes,  venas  femoris  et  cruris  varicosas  red¬ 
dunt.  In  priore  casu  puerperium  solum  est 
remedium,  posterior  autem  in  genere  insana¬ 
bilis  est. 

*  Vide  “  Medico  Chir.  Tran.  vol.  7.” 

De  Ulceribus  Quce  Sinus  Comitantur . 

Sinus  est  ulcus  longum  et  angustum  quod 
membranam  cellularem  sub  cute  et  inter  mus¬ 
culos  pervadit.  Aliquando  callosus  fit  et  tunc 
nomen  fistulae  obtinet.  In  omni  fere  corporis 
parte  oritur,  habetque  quaedam  in  omnibus  lo¬ 
cis  propria  et  remedia  apta  postulat.  Nunc 
autem  de  sinibus  tantummodo,  qui  ulceribus 
crurum  conjunguntur,  loquor. 

Genera  fistularum  vel  sinuum  sunt  varia, 
nam  alii  sunt  breves,  alii  longi,  alii  recti,  alii 
tortuosi  ;  hi  ad  carnem,  illi  ad  ossa  vel  cartila- 

i 

ginem  porriguntur. 

Si  ulcus  solum  arctius,  partes  autem  vicinae 
laxius  ligentur,  excreta  effluere  nequeunt,  et 
in  membranam  cellularem  sursum  et  deorsum 
impelluntur,  et  sinibus  originem  dant. 

Si  brevis,  rectus,  et  sub  cute  sola  fiat  sinus, 
scalpello  praecidi  potest.  Si  autem  tortuosus 
et  longus  sit,  specillum  filis  xylinis  vel  sericis 
demitti  debet,  et  ubi  ad  finem  sinus  advenerit, 
ibi  incidendum  est,  fda  ad  orificium  novum 

ducenda  et  intus  relinquenda  sunt.  Cum  pus 
laubabile  evenerit  lila  singulatim  amovenda, 
et  postremo  pulvinuli  super  sinus  longitudi¬ 
nem  imponendi  et  illigandi  sunt. 

Si  sinus  recte  intus  et  altius  penetrat  com¬ 
pressio  et  ligatio  maxime  conducunt,  et  ad 
hoc  munus  fascia  Bayntonia  omnibus  aliis  prae¬ 
stat.  Finis  sinus  arctius,  longitudo  laxiu>  at¬ 
que  laxius,  et  orificium  minime  astringenda 
sunt,  hoc  enim  modo  extremitates  coalescunt 
et  pus  ex  orificio  facile  effluit.  Doctor  Dewar 
qui  nuper  animos  chirurgorum  sanationi  ulce¬ 
rum  sinuosorum  convertit,  vinculo  simplice 
usus  est*, fascia  autem  resinosa  aequabilius  com¬ 
primit,  firmius  adhaeret,  et  facilius  imponitur. 

Si  ossis  caries  vel  cartilago  vitiata  sinum 
comitatur,  has  primo  sanari  opus  est,  et  tunc 
remediis  supradictis  sinus  consolidetur. 

Quandocunque  curatur  ulcus  pus  ex  sinu 
exprimi  et  lotio  zinci  sulphatis  vel  alius  as¬ 
tringentis  injici  debet. 

*  Vide  “  Medico  Chir.  Tran.  vol.  7” 


FINIS. 


